**Nu te-ncurca**

*Marin Sorescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boc! Boc! In poarta.

Spre dimineata, cu vreo trei zile pana-n Craciun.

- Vezi, mă Gheorghe, cine bate, mă -

Sare muierea. Nu se sculasera, ca era prea denoapte.

Afara iar: Boc! Boc!

- Care esti, mă?

Era-ntuneric, se vedea doar o pata mare alba.

Era iapa, legata de poarta.

Si ala batea tare-n pridvor, cu ciomagul.

Si când l-a văzut pe Gheorghe c-a iesit

C-o mana bagata pe maneca hainei si cu alta afara,

A inceput să-l certe.

- Ba, ce faceti? De ce dormi, mă? la ora asta?

Oamenii vrednici nu dorm la ora asta! Ce faci, mă?

De ce dormi, mă?

Intra în casa si descarca o desaga de ghete rupte,

Cizme scalciate pantofi.

- Mă, venii la tine să-ti aduc astea, ca nu mă lasa

Nacotele de copii,

Ca se duc la hora.

Mai ramasesera vreo doua ciubote-n desaga,

Le descarca si pe alea.

- Mi le faci până-n Craciun!

- Pai, Craciunul... Ca e poimaine...

Gheorghe se uita la gramada, se mai scarpina în cap

Nu-i convenea.

- Mă, nasule, n-oi putea, ca e prea aproape

Poate asa intr-o luna-doua

- Ba, daca nu poti, nu te-ncurca.

Ba, uita-te-n ochii mei.

Daca nu poti, nu te-ncurca, ba!

C-asa mi-a mai făcut al lui Vintila

Din Trantoru, ca i-am dus putina de varza

Să mi-o dreaga si mi-a tinut-o în prispa

Pan la Pasti si-am rămas fără varza la copii.

Se sculase si muierea lui Gheorghe.

Se-mbracase si venise la vatra,

Unde se duceau tratativele.

Vazand maldarul de plotoage si stiindu-l pe barbatu-sau

In stare să lase totul balta si să dreaga o pereche-doua

De bocanci - si stiindu-l si pe nasul Cornita carcotas,

Ca nu le face bine, a-nceput să ia vechiturile

Una cate una si să le bage la loc în deseaga.

- Ba, nu te-ncurca, ba, daca nu poti!

Nu te-ncurca, ba, continua asta cu gura mare,

Ca se speriasera si gainile care acum se sculau...

- Nu se-ncurca deloc, nasule, ca nu poate!

Trebuie să taiem porcul,

Trebuie să aducem lemne si nu poate acum.

Gheorghe facea si el cizmarie când putea,

Printre picaturi, invatase la armata

Si când avea timp, mai scotea si el un ban.

Da finul Comita nici nu i-ar fi platit.

Si-l mai si certa.

S-a suparat si-a plecat bombanind.

A-ncalecat pe iapa a alba si-a plecat la alt mester,

Tocmai în partea ailalta a satului.

Comita era din neamul Capetilor (De-ai lui Capete)

Din Natarai. Se mutase la deal, si-avea casa dinvale de biserica

A veche.